Loték

Loték nyaéta kadaharan anu bahanna tina sabangsaning lalab-lalaban kayaning kangkung, engkol, kacang panjang, waluh, jsb[Hidayat,Rahmat Taufik, Spk. 2007 .Peperenian Urang Sunda. Bandung: Kiblat Buku Utama kaca 46].Ngolahna Lalab-lalaban diseupan atawa dikulub, tuluy diabuskeun kana bungbu (suuk, uyah, gula, jsb anu diréndos).salaku kadaharan tradisional loték loba nu mikaresep.Loték méh sarua jeung pecel, eusina lalab-lalaban anu dikulub tur dicampur jeung bungbu anu geus diréndos. Bungbu anu diréndos nyaéta tarasi, gula beureum, bawang bodas, suuk, cai asem, uyah jeung cabé atawa céngék.Lotek sacara umum leuwih karasa amis ti batan pecel jeung bisa didahar maké leupeut atawa sangu haneut anu dibarengan ku kurupuk atawa bawang goreng.

Kaonjoyan jeung kahéngkéran loték
Kaonjoyan
Loték miboga kandungan gizi anu luhur ku sabab loték bahan-bahanna tina lalab-lalaban jeung bungbu-bungbu anu ngandung gizi.
Kahéngkéran
Lotek salaku kadaharan tradisional can pati loba aya di Kota kawas pecel. Kadaharan ieu loba kapanggih di daérah Yogyakarta jeung Jawa Barat.ku sabab éta perlu ayana prosés ngawanohkeun deui ieu kadaharan di sababaraha kota.Lotek, Peluang Bisnis yang Masih Terbuka(diakses 19 Oktober 2011)

Referensi

Kategori:Kadaharan tradisional
Kategori:Kadaharan tina tutuwuhan
Kategori:Kadaharan Indonésia